Αντικείμενο της παρούσης μεταπτυχιακής εργασίας είναι η μελέτη των Βαλκανικών Διασκέψεων που έλαβαν χώρα σε διάφορες βαλκανικές πόλεις κατά τα έτη 1930 – 1934 αποκλειστικά μέσα από τον κυπριακό τύπο κ:
Creators: name: Χριστοδούλου, Ελένη Κώστα
Publisher: name: Aristotle University of Thessaloniki
Year: 2011
Subjects: Βαλκανικές διασκέψεις (1930-1934)
Κυπριακός τύπος
Βαλκανικό σύμφωνο
Balkan conferences (1930-1934)
Cyprus newspapers
Balkan treaty

description: Αντικείμενο της παρούσης μεταπτυχιακής εργασίας είναι η μελέτη των Βαλκανικών Διασκέψεων που έλαβαν χώρα σε διάφορες βαλκανικές πόλεις κατά τα έτη 1930 – 1934 αποκλειστικά μέσα από τον κυπριακό τύπο και ο συσχετισμός αυτών με την Κύπρο. Συνελόντι ειπείν, εξετάστηκαν και αναλύθηκαν εκτενώς και βάσει χρονικής γραμμής τα αναφερόμενα στις Βαλκανικές Διασκέψεις άρθρα του κυπριακού τύπου. Παράλληλα, σκοπός της εν λόγω μεταπτυχιακής εργασίας ήταν η ανάλυση των πιθανών αιτιών του επιδεικνυόμενου ενδιαφέροντος από μέρους του κυπριακού τύπου σε μια περίοδο που τα εσωτερικά προβλήματα λόγω της βρετανικής αποικιακής διακυβέρνησης και η επιβαλλόμενη λογοκρισία ιδιαίτερα μετά τα Οκτωβριανά του 1931 θα μπορούσαν να επισκίαζαν πλήρως το ενδιαφέρον του κυπριακού τύπου για τα βαλκανικά δρώμενα. Επιπρόσθετα, το συγκεκριμένο πόνημα στόχευσε και στην κάλυψη του βιβλιογραφικού κενού που υπάρχει για την περίοδο, τουλάχιστον όσον αφορά στις Βαλκανικές Διασκέψεις σε σχέση με την Κύπρο. Πράγματι, παρά τις αξιόλογες προσπάθειες που έχουν γίνει από πολλούς επιστήμονες του χώρου και παρά το γεγονός ότι αποτελούν την πρώτη σοβαρή προσπάθεια των έξι Βαλκανικών χωρών για προσέγγιση και συνεργασία σε πολλούς τομείς, δεν έχουν ωστόσο ακόμα λάβει το χώρο που τους αξίζει και τους αναλογεί στην ευρύτερη ελληνική ιστοριογραφία, αλλά και ούτε υπάρχει συσχετισμός αυτών με την Κύπρο. Η εργασία κινείται στο κύριο μέρος της μέσα στην περίοδο που εκτείνεται από το 1931 μέχρι το 1934 και είναι ευκρινώς χωρισμένη σε κεφάλαια βάσει των διασκέψεων. Αρχικά γίνεται μια σύντομη αναφορά στο ιστορικό υπόβαθρο και για το πώς γεννήθηκε η ιδέα της βαλκανικής ενοποίησης. Ακολούθως, αναλύεται η εξωτερική πολιτική της Ελλάδας και οι σχέσεις της με τα υπόλοιπα βαλκανικά κράτη από την περίοδο που ο E. Βενιζέλος επανέρχεται στην πολιτική ζωή του τόπου, το 1928 και τα ακόλουθα χρόνια. Εν συνεχεία, η εργασία εκτυλίσσεται βάσει των τεσσάρων Βαλκανικών Διασκέψεων και των Προδιασκέψεων αυτών σε τέσσερα ευκρινώς χωρισμένα κεφάλαια. Στα εν λόγω κεφάλαια, γίνεται ιδιαίτερη αναφορά, ανάλυση και συσχετισμός των Διασκέψεων με το νησί, ενώ παράλληλα αναλύονται οι λόγοι που αφορούν στην μεγαλύτερη ή μικρότερη ανταπόκριση του κυπριακού τύπου για κάλυψη των Βαλκανικών Διασκέψεων, συσχετιζόμενοι με την ισχύουσα κάθε φορά εσωτερική κατάσταση. Τέλος, στο τελευταίο κεφάλαιο γίνεται εκτενής αναφορά και ανάλυση του Βαλκανικού Συμφώνου το οποίο υπήρξε αφενός το απότοκο και αφετέρου το τέλος της γενικής προσπάθειας για παμβαλκανική ενοποίηση. Η εστίαση στις αδυναμίες και ατέλειες του πρωτίστως λόγω της απουσίας από αυτό της Αλβανίας και της Βουλγαρίας οδηγεί στο τέλος της ίδιας της εργασίας. Έτσι, η εργασία ολοκληρώνεται με την ανάλυση των λόγων της αποτυχίας των προσπαθειών για βαλκανική προσέγγιση μέσα σε μια γενικότερη αναφορά στην παγκόσμια κατάσταση που οδηγούσε μαθηματικά στη δεύτερη αιματηρή παγκόσμια σύρραξη στην ιστορία του ανθρώπου.
description: The purpose of this Thesis is the study of the Balkan Conferences held in various Balkan cities during the years 1930 -1934, in a way that those are presented in the Cypriot press, examining at the same time their correlation with Cyprus. Briefly, the articles of the Cypriot press that mention the Balkan Conferences were extensively discussed and analysed following a time-line. Furthermore, within the aims of this master is the analysis of the possible causes of the interest shown by the Cypriot press at a time when the internal problems due to the British colonial government especially after the incidents of October 1931 and the following imposed censorship, could totally obscure the interest of the Cypriot press for the Balkan affairs. Additionally, this essay targeted to cover the bibliographic gap which exists for the period especially regarding the relations of the Balkan Conferences with Cyprus. Indeed, despite both the commendable efforts made by many scientists in this field and the fact that Balkan Conferences were the first serious attempt of six Balkan countries to approach each other and cooperate in many areas, the Balkan Conferences have not yet received the position they deserve in the widest Greek historiography, while there is no linkage of them with Cyprus. The essay in its main part is moving strictly on the period from 1931 to 1934 and is clearly divided into chapters based on the Conferences. Initially, there is a brief reference to the historical background and the ways that the idea of the Balkan integration born. Afterwards, there is an extended analysis of the foreign policy of Greece and its relations with other Balkan countries since the period when E. Venizelos returned to political life, in 1928. Subsequently, the work evolves based on the four Balkan Conferences and their Pre-Conferences in four clearly separated sections. In each chapter there are references, analysis and comparison of the conferences with the island. Simultaneously the reasons that apply to a greater or lesser response of the Cypriot press to cover the Balkan Conferences are analyzed, associated with the existing internal situation each time. Finally, the last chapter extensively reports and analyses the Balkan Pact, which was not only the eventual outcome, but also the end of the overall effort of Pan-Balkan integration. Focusing on weaknesses and imperfections of the Balkan Pact, mainly due to the absence of Albania and Bulgaria, the essay is led to its end. Therefore, the thesis is concluded with an analysis of the reasons led to the failure of the efforts for a Pan-Balkan approach, analyzing simultaneously the general framework of the contemporary international situation which was leading accurately to the second world bloody conflict in the history of humanity.